สอบถามครับคือ มีพสพ.กับเเฟนวันที่29เเล้วกินยาคุมฉุกเฉินไปหลังจากนั้น7วัน(วันที่5) มีพสพ.อีกครั้งเเล้วถุงเเตกเเต่ยังไม่เสร็จเเละเข้าไปไม่ลึกมากเลยรีบเอาออก อยากทราบว่าจะท้องไหมครับ
สวัสดีค่ะ การมีเพศสัมพันธ์ที่ไม่ได้ป้องกัน ถ้าได้กินยาคุมฉุกเฉินหลังจากนั้นภายใน 72 ชั่วโมงจะช่วยลดโอกาสการตั้งครรภ์ลงไปได้ 80-90% แต่ถือว่าประสิทธิภาพต่ำเทียบการใช้ถุงยางอนามัยป้องกัน หรือการกินยาคุมแบบแผงรายเดือน ฉีดหรือฝังยาคุมป้องกันไว้ล่วงหน้าหลังจากนั้น การมีเพศสัมพันธ์ถ้าถุงยางอนามัยแตกหรือฉีกขาด มีโอกาสตั้งครรภ์ได้ แม้จะยังไม่มีการหลั่งจริง แต่ค่อนข้างน้อยหากไม่สบายใจ และยังอยู่ในช่วง 72 ชั่วโมง อาจจะกินยาคุมฉุกเฉินซ้ำไปอีกครั้ง แต่ก็อาจเพิ่มโอกาสเกิดผลข้างเคียงจากยาเช่นประจำเดือนคลาดเคลื่อน เลือดออกผิดปกติ หลังจากนี้ให้สังเกตรอบเดือน และควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป